Vit gleða okkum til at bjóða tær vælkomin umborð á Atlantic Airways og heim til Føroyar. Føroyar og føroyingar hava megnað at handfara avbjóðingina við koronasmittuna sera fyrimyndarliga. Bert fá hava verið sjúk av korona í Føroyum. Føroysku myndugleikarnir krevja, at øll ferðandi eldri enn 12 ár, ið lenda í Vágum, skulu kannast fyri covid-19. Myndugleikarnir krevja í hesum sambandi eisini, at tey ferðandi gjalda eitt covid-19 avgjald á 312 DKK. Harumframt verður bíðitíðiná flogvøllinum í Vágum longri. Børn yngri enn 12 ár eru undantikin, bæði tá ið tað kemur til covid-19 kanningina og avgjaldið, men foreldur ella avvarðandi skulu kunna skjalprógva aldurin hjá barninum við td. passi. Føroysku myndugleikarnir heita eisini á ferðandi um at lata seg kanna 3 dagar áðrenn fráferð til Føroya. Myndugleikarnir mæla eisini til, at ferðandi, ið koma til Føroyar Føroyar, fara í heimauppihald til kanningarúrslitið á sætta degi er tøkt. Les meira um tilmælini á www. corona. fo Ferðafólk kunnu ikki vísa á covid-19 kanningar, sum eru tiknar í fráfaringarlandinum, tí hesar verða IKKI góðtiknar. Tá ið tú kemur til Føroya, kanst tú keypa í tollfría handlinum á flogvøllinum og heinta títt viðføri sum vanligt, áðrenn tú fert út til kanningardepilin. Vit gera vart við, at væntast kann við nakað av bíðitíð. Atlantic Airways og Vága Floghavn krevja, at øll ferðandi skulu vera í andlitsmasku bæði á flogvøllinum og á flogferðini. GG! Ferðafólk, ið eru sjúk av covid-19, hava covid-19-sjúkueyðkenni ella eru í sóttarhaldi, sleppa IKKI at ferðast við Atlantic Airways Har eru nógvir stórir fyrimunir hjá ferðandi við at undanskráseta seg til covid-19 kanning áðrenn fráferð:-Fá kanningarúrslitini beinanvegin, tey eru klár. -Bíligari! Rinda bara sjálvt avgjaldið á 312 kr. Um tann ferðandi ikki hevur goldið áðrenn fráferð, verður eitt eyka ómaksgjald lagt omaná sjálvt avgjaldið. -Skjótari! Stytt um bíðitíðina á flogvøllinum. -Fá eina nágreinaða talgilda kvittan við undanskráseting. Rita inn niðanfyri og fyll kontakt- og gjaldsupplýsingarnar út fyri øll ferðandi í bíleggingini.